wickkiey/tamil-wikipedia-chunked huggingface dataset:
# இராதாநாத் ராத்

மருத்துவர் **இராதாநாத் ராத்** (Radhanath Rath) (பிறப்பு 1896 திசம்பர் 6- இறப்பு: 1998 பிப்ரவரி 11) ஆதாகரின் இராதநாத்பூர் சாசன் என்ற கிராமத்தில் பிறந்த இவர் பாலாச்சூர் என்ற ஊரிலிலுள்ள ஜூபிலி பள்ளியில் தனது கல்வியைத் தொடங்கினார். அங்கு இவரது மாமா உலோகநாத் மொகாபத்ரா சமசுகிருத ஆசிரியராக இருந்தார். இவர் முதல் 1916 இல் கட்டக் இரவென்சா கல்லூரிப் பள்ளியில் தனது மெட்ரிகுலேசனை முடித்தார்.  
பின்னர், சிங்க்பூம் மாவட்ட வனத்துறையில் எழுத்தராக சேர்ந்தார். 1919 இல் அந்த வேலையை விட்டு வெளியேறிய இவர் கோபபந்து தாசின் சத்தியபதி அச்சகத்தில் சேர்ந்தார். கோபபந்து தாசின் தலையங்கத்தின் கீழ் தொடங்கப்பட்ட " தி சமாஜா " என்ற ஒரியா வார இதழின் மேலாளர் மற்றும் உதவி ஆசிரியராக பத்திரிகைத் துறையில் தனது வாழ்க்கையைத் தொடங்கினார். 1928 ஆம் ஆண்டில் கோபபந்து தாஸ் இறந்த பிறகு, பண்டிட் இலிங்கராஜ் மிசுரா "சமாஜ்" பத்திரிகையின் ஆசிரியராகப் பணியாற்றினார். 1930 ஆம் ஆண்டில், சமாஜின் தினசரி வெளியீடு தொடங்கப்பட்டது. 1946-1952 காலத்தில் இலிங்கராஜ் மிசுரா ஒடிசாவின் கல்வி அமைச்சராக பணியாற்றினார். எனவே இராதநாத் ராத் "சமாஜ்" பத்திரிகையின் ஆசிரியரானார்.  
1942 இல் வெள்ளையனே வெளியேறு இயக்கத்தில் சேர்ந்த இவர் இரண்டு ஆண்டுகள் சிறையில் அடைக்கப்பட்டார்.  
இவர் ஒடிசா சட்டமன்றத்தில் 5 முறை தேர்ந்தெடுக்கப்பட்டார். முதலில், 1946 ஆம் ஆண்டில், ஆதாகரிலிருந்து மாநில சட்டசபைக்கு தேர்ந்தெடுக்கப்பட்டார். 1961 மற்றும் 1967 க்கு இடையில் தவிர, இவர் 1946 முதல் 1977 வரை சட்டமன்றத்தின் உறுப்பினராக இருந்தார். 1952 முதல் 1961 வரை நிதி, கல்வி, வனவியல் மற்றும் வேளாண்மைக்கு அமைச்சராக பணியாற்ரினார். இராதாநாத் ராத் 1952 முதல் 1959 வரையிலான காலப்பகுதியில் நபக்ருட்டிண சௌத்ரியின் அமைச்சரவையில் நிதி மற்றும் கல்வி அமைச்சரானார். 1959 ஆம் ஆண்டில் ஹரேக்ருட்டிணா மகாதாபின் அமைச்சரவையின் கீழ் வளர்ச்சி மற்றும் வனத்துறை அமைச்சர் பதவியையும் வகித்தார்.  
இவர் வாழ்நாள் உறுப்பினராகவும், பஞ்சாபின் லாலா லஜ்பத் ராய் அமைத்த ' மக்கள் சங்கத்தின் ஊழியர்கள் ' என்ற அமைப்பின் ஒடிசா கிளையின் தலைவராகவும் இருந்தார். இவர் 1981 மே முதல் ஒரு தசாப்தத்திற்கும் மேலாக அச்சங்கத்தின் தலைவராக இருந்தார். ஒடிசாவின் அகில இந்திய சாரணர் மற்றும் வழிகாட்டிகள் சங்கத்தின் தலைவராகவும் இருந்தார். இந்த் தொழுநோய் ஒழிப்புக் குழு, கோபபந்து தரித்ரா நாராயண் சேவா சங்கம் போன்ற பல அமைப்புகளுடனும் இவர் தொடர்பு கொண்டிருந்தார். ஒரிசா வேளாண்மை மற்றும் தொழில்நுட்ப பல்கலைக்கழகத்தின் துணைத் வேந்தராகவும் இருந்தார். இவர் பல கவிதைகள், கதைகள் மற்றும் சுயசரிதைகளை எழுதியுள்ளார். "மோ ஜெல் சுமிருதி லிப்பி" அவரது புகழ்பெற்ற படைப்புகளில் ஒன்றாகும். இவர் 1998 பிப்ரவரி 11 அன்று கட்டாக்கில் இறந்தார். பூரிக்கு அருகிலுள்ள சத்தியபதியில் இவரது உடல் முழு மாநில மரியாதைகளுடன் அடக்கம் செய்யப்பட்டது.
# இராதாநாத் ராத்

## விருதுகள்

- ஒரிசா சாகித்திய அகாதமி, 1967
- பத்மா பூசண், 1968
- கிரிட்டிக் சர்க்கிள் ஆஃப் இந்தியா விருது, 1987
- 1988 இல் அகில இந்திய அனுபிரதா விருது
- உத்கல் இரத்னா சம்மன் (1993, உத்கல் சாகித்ய சமாஜ்)
- டசட்டத்தில் முனைவர் பட்டம் ( பெர்காம்பூர் பல்கலைக்கழகம் ), 1976.
# தேசியக் குடியுரிமைப் பதிவேடு

**தேசியக் குடியுரிமைப் பதிவேடு** (**National Register of Citizens** - (**NRC**) இந்தியக் குடியுரிமைச் சட்டம் 1955, தேசியக் குடியுரிமை (திருத்தச்) சட்டம், 2003 மற்றும் 2019 இந்தியக் குடியுரிமை திருத்தச் சட்டத்தின்படியும் தேசியக் குடியுரிமைப் பதிவேட்டை இந்தியா முழுமைக்கும் பராமரிக்க இந்திய அரசு டிசமபர் 2019-இல் முடிவு செய்துள்ளது. இந்தியக் குடிமக்கள் அனைவரும் சட்டப்படி இப்பதிவேட்டில் தங்கள் பெயரைப் கட்டாயமாக பதிவு செய்ய வேண்டும்.  
அசாமில் தேசிய குடியுரிமைப் பதிவேடு 2013-2014 ஆண்டுகளில் நடைமுறைப்படுத்தப்பட்டது. அசாம் போன்று இந்தியா முழுமைக்கும் 2021 ஆண்டுக்குள் தேசிய குடியுரிமைப் பதிவேட்டை பராமரித்து முடிக்க இந்திய அரசு முடிவு செய்துள்ளது. 2003 தேசியக் குடியுரிமை திருத்தச் சட்டத்தின் படி, தேசிய மக்கள் தொகை பதிவேட்டிலிருந்து தேவையான குறிப்புகளை அடிப்படையாகக் கொண்டு தேசியக் குடியுரிமைப் பதிவேட்டை பராமரிக்க வேண்டும். இருப்பினும் 1951க்கு பின்னர் அசாமில் தேசிய மக்கள் தொகை பதிவேடு பராமரிக்கப்படவில்லை.  
இதனால் அசாமில் குடியேறிய வெளிநாட்டு கள்ளக் குடியேறிகளை அடையாளம் கண்டறிந்து வெளியேற்றுவதற்கு 2005-இல் இந்திய உச்ச நீதிமன்றத்தின் அறிவுறுத்தலின் படி, இந்திய அரசு 2005-ஆம் ஆண்டு முதல் அசாம் மாநிலத்தில் மட்டும் தேசியக் குடியுரிமைப் பதிவேட்டை தொடர்ந்து பராமரிக்க முடிவு செய்தது.  
ஆனால் இந்திய அரசு அசாமில் தேசிய குடியுரிமைப் பதிவேடு பராமரிக்க நடவடிக்கை எடுக்காத காரணத்தால், 2013-இல் இந்திய உச்ச நீதிமன்றம் இவ்விஷயத்தில் தலையிட்டு, அசாமில் தேசியக் குடியுரிமைப் பதிவேட்டை பராமரிப்பை மேற்பார்வையிடவும், கண்காணிக்கவும் ஒரு குழுவை நியமித்தது. இறுதியாக 31 ஆகஸ்டு 2019 அன்று அசாம் தேசிய குடிமக்கள் பதிவேடு 31 ஆகஸ்டு 2019-இல் வெளியிடப்பட்டது.
அசாமில் வாழ்ந்த 33 மில்லியன் (3.30 கோடி) மக்களில் 1.9 மில்லியன் (19 இலட்சம்) மக்கள் அசாம் குடிமக்கள் பதிவேட்டில் இடம் பெறவில்லை. இதனால் 1.9 மில்லியன் மக்கள் இந்தியக் குடியுரிமையை இழப்பதற்கு வாய்ப்புள்ளது. இந்த 1.9 மில்லியன் மக்களில் பெரும்பாலோர் வங்காளதேசத்திலிருந்து அசாமில் குடியேறிய வங்க மொழி பேசும் இந்துக்கள் ஆவார்.  
இந்தியாவில் அகதிகளாக குடியேறிய வங்காளதேசம், ஆப்கானிஸ்தான் மற்றும் பாகிஸ்தான் நாட்டின் இசுலாமியர் அல்லாத சிறுபான்மை மக்கள் இந்தியக் குடியுரிமை பெறுவதற்கு வசதியாக இந்திய நாடாளுமன்றம் டிசம்பர் 2019-இல் 2019 இந்தியக் குடியுரிமை (திருத்தச்) சட்டம் இயற்றியது.
இச்சட்டத்திற்கு எதிராகவும், அசாமில் வாழும் இந்துக்கள் உள்ளிட்ட இசுலாமிய வங்கதேசத்தவர்களை உடனடியாக நாடு கடத்த வேண்டும் எனக் கூறி இந்திய அரசுக்கு எதிராக, அசாமிய மக்கள் தொடர் கடை அடைப்புகள் மற்றும் போராட்டங்கள் மேற்கொண்டனர்.  
மேலும் அசாம் தேசிய குடியுரிமைப் பதிவேட்டில் இடம் பெறாத அசாமில் குடியேறி வாழும் வங்கதேச இசுலாமியர்கள் மத்தியில் தாங்கள் கைது செய்யப்பட்டு தடை முகாம்களில் வைக்கப்படுவோம் அல்லது நாடு கடத்தப்படுவோம் என்ற அச்ச உணர்வு ஏற்பட்டுள்ளது.  
முன்னதாக 2019 இந்தியப் பொதுத் தேர்தலின் போது, இந்திய அரசை தற்போது ஆளும் பாரதிய ஜனதா கட்சி தனது தேர்தல் வாக்குறுதியில் தேசியக் குடியுரிமைப் பதிவேட்டை இந்திய நாடு முழுவதும் நடைமுறைப்படுத்துவோம் எனக்கூறியிருந்தது.
# தேசியக் குடியுரிமைப் பதிவேடு

## எதிர்ப்புகள்

தேசிய மக்கள் தொகை பதிவேடு மற்றும் தேசிய குடியுரிமைப் பதிவேட்டை பராமரிக்க எதிர்ப்பு தெரிவித்து கேரளா மற்றும் பஞ்சாப் மாநில அரசுகள் சட்டமன்றத்தில் தீர்மானம் இயற்றியுள்ளது. மேற்கு வங்காள மாநில முதலமைச்சர் மம்தா பானர்ஜி, இந்தியாவில் தேசியக் குடியுரிமைப் பதிவேடு, தேசிய மக்கள் தொகை பதிவேடு மற்றும் 2019 குடியுரிமை (திருத்தச்) சட்டத்தை திரும்பப் பெற வலியுறுத்தி போராட்டத்தில் ஈடுபட்டுள்ளார்.
# தேசியக் குடியுரிமைப் பதிவேடு

## இதனையும் காண்க

- இந்தியக் குடியுரிமைச் சட்டம் 1955
- தேசியக் குடியுரிமை (திருத்தச்) சட்டம், 2003
- இந்தியக் குடியுரிமை (திருத்தச்) சட்டம் 2019
- தேசிய குடிமக்கள் பதிவேடு (அசாம்)
- தேசிய மக்கள் தொகை பதிவேடு
- இந்தியாவில் கள்ளக் குடியேறிகள்
# ஆர்க்கிமெடீசு திருகு

, கிந்தர் திய்க்கில் காற்றாலைகளுக்கு மாற்றாக அமைந்த தற்கால ஆர்க்கிமெடீசு திருகு ]]
, நெதர்லாந்து]]  
**நீர்த் திருகு ** *(water screw)* அல்லது **ஆர்க்கிமெடீசு திருகு** *(Archimedes' screw)* அல்லது **திருகு எக்கி** அல்லது **எகுபதியத் திருகு**, இந்த இயந்திரத்தைப் பற்றிய முதலாவது பதிவு பண்டைய எகிப்தின் 3 ஆம் நூற்றாண்டு முன்பே காணப்படுகிறது. நைலாற்றில் இருந்து நீரை ஏற்ற பயன்பட்ட எகுபதியத் திருகு, ஓர் உருளையைச் சுற்றிலும் உட்புறமாக சுருள் வடிவ அலகு பொறுத்தப்பட்டு இருந்தது; இந்த முழு திருகு அணியும் சழலும்போதளெழுசுருள் அலகு ஊடாக நீர் மேலே உயர்மட்டத்துக்கு ஏற்றப்பட்டது. பிந்தைய வடிவமைப்பில் திண்மர உருளையின் வெளிப்புறத்தில் சுருள் வடிவ காடிகள் அமைத்து பிறகு அந்த மர உருளைப் பரப்புக் காடிகளுக்கு நெருக்கமாக மரப்பலகை அல்லது பொன்மத் தகடால் மூடப்பட்டது. பழஞ்செவ்வியல் எழுத்தாளர் சுட்டிராபோ பாபிலோன் தொங்கு தோட்டம் திருகுகளால் நீர் பாய்ச்சப்பட்டதாக கூறுவதோடு இது ஒத்துப் போகிறது.  
பிறகு திருகு எக்கி எகுபதியில் இருந்து கிரேக்கர்களுக்கு அறிமுகப் படுத்தப்படுகிறது. அவர் எகுபதிக்குச் செறிருந்தபோது விவரிக்கப்பட்டது. இது எலனியக் காலத்துக்கு முன்பு கிரேக்கர்கள் திருகு எக்கியை அறிந்திருக்கவில்லை என்பதைத் தெளிவாக்குகிறது.
# ஆர்க்கிமெடீசு திருகு

## வேறுவடிவங்கள்

பயன்படுத்தூம் ஆர்க்கிமெடீசு திருகு]]
# விக்கிப்பீடியா:பங்களிப்பாளர் அறிமுகம்/பாலசுப்ரமணியன்

**ஸ்ரீபாலசுப்ரமணியன்** 2019 ஆம் ஆண்டு நடைப்பெற்ற புதுப்பயனர் போட்டி மூலம் தமிழ் விக்கிக்கு அறிமுகமாகி அப்போட்டியில் முதலிடம் பெற்றவர். இவர் தொடர்ந்து விக்கித் திட்டங்களுக்கு சிறப்பாகப் பங்களித்து வருகிறார். தமிழ்நாடு, சேலம் மாவட்டம், கன்னங்குறிச்சியைச் சேர்ந்தவர். பள்ளிக் கல்வித்துறையில் கண்காணிப்பாளராகப் பணிபுரிகிறார். அண்மையில் நடைபெற்ற வேங்கை திட்டப்போட்டியிலும் முன்னணிப் பங்களிப்பாளராக விளங்கினார்.
# பரங்கிமலை இரயில் நிலையம் (நூல்)

**பரங்கிமலை இரயில் நிலையம்**, மருத்துவர் சென்பாலன் எழுதிய நூலாகும். துப்பறிவாளர் கார்த்திக் ஆல்டோ தொடரில் இரண்டாவது நூலாகும். சிரம் தர விரும்பு என்னும் புதினத்தைத் தொடர்ந்து, மருத்துவர் சென்பாலன் எழுதிய இந்நூல் 2018-ம் ஆண்டு நடைபெற்ற அமேசான் கிண்டில் போட்டியில் வெற்றிபெற்ற நூலாகும்.
# பரங்கிமலை இரயில் நிலையம் (நூல்)

## முன்கதைச் சுருக்கம்

இரயில் நிலையத்தில் நடந்த ஒரு கொலை விசாரனையை கார்த்திக் ஆல்டோ மேற்கொள்கிறார். அது கொலையா, விபத்தா? யார் கொலை செய்தது, ஏன் செய்தனர் என்பதை விரிவாக அலசுகிறது.
# பரங்கிமலை இரயில் நிலையம் (நூல்)

## கதைமாந்தர்கள்

- காவல்துறை அதிகாரி கார்த்திக் அல்டோ
- இன்ஸ்பெக்டர் பாஸ்கரன்
- பரங்கிமலை இரயில் நிலையம்
# பீட்டர்சின் நான்கு-படி வேதியியல்

**பீட்டர்சின் நான்கு-படி வேதியியல்** *(Peters four-step chemistry)* மீத்தேன் எரிப்புக்கான முறையாகக் குறைக்கப்பட்ட ஒரு பொறிமுறையாகும். இப்பொறிமுறை 1985 ஆம் ஆண்டில் விவரிக்கப்பட்டது. நோர்பர்ட் பீட்டர்டசு இப்பொறிமுறைய கண்டறிந்த காரணத்தால் பீட்டர்சின் நான்கு-படிநிலை வேதியியல் எனப் பெயரிடப்பட்டது . பொறிமுறையை கீழ்கண்ட வினைகளில் அறியலாம்
:<chem>CH4 + 2H + H2O ->[I] CO + 4H2</chem>
:<chem>CO + H2O <->[II] CO2 + H2</chem>
:<chem>H + H + M ->[III] H2 + M</chem>
:<chem>O2 + 3H2 <->[IV] 2H + 2H2O</chem>.
ஒவ்வொரு வினையும் நான்கு வெவ்வேறு பகுதிகளாக நடைபெறுவதை இந்த வழிமுறை கணித்துள்ளது. மூன்றாவது வினை இயங்குருபு நுகர்வு அடுக்கு என அழைக்கப்படுகிறது. இங்கு அதிக வெப்பம் வெளியிடப்படுகிறது. எரிபொருள் நுகர்வு அடுக்கு என்றும் அழைக்கப்படும் முதல் வினை தீச்சுடரில் ஒரு குறுகிய பகுதியில் நிகழ்கிறது. நான்காவது வினை ஐதரசன் ஆக்சிசனேற்ற அடுக்கு ஆகும், இதன் தடிமன் முந்தைய இரண்டு அடுக்குகளை விட மிகப் பெரியது. இறுதியாக, கார்பன் மோனாக்சைடு ஆக்சிசனேற்ற அடுக்கு எல்லாவற்றிலும் மிகப்பெரியது, இரண்டாவது வினையை ஒத்த இவ்வினை மிக மெதுவாக ஆக்சிசனேற்றப்படுகிறது .
# பீட்டர்சின் நான்கு-படி வேதியியல்

## பீட்டர்சு-வில்லியம்சு முப்படி வேதியியல்

ஐதரசன் இயங்குறுப்புக்கு நிலையான-நிலை தோராயத்தை அனுமானிக்கும் முறை மூலம் 1987 ஆம் ஆண்டில் நோர்பர்ட் பீட்டர்சும் பார்மன் ஏ. வில்லியம்சும் சேர்ந்து மூன்று-படி வழிமுறையை வெளியிட்டனர் .
:<chem>CH4 + 2O2 ->[I] CO + H2 + H2O</chem>
:<chem>CO + H2O <->[II] CO2 + H2</chem>
:<chem>O2 + 2H2 <->[III] 2H2O</chem>
# சித்தேரி மலை

**சித்தேரி மலை** என்பது தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு மலை ஆகும். கிழக்குத் தொடர்ச்சி மலைகளில் உள்ள இந்த மலையானது மலை கடல் மட்டத்தில் இருந்து 3600 அடி உயரம் கொண்டது. இந்த மலை அரூரில் இருந்து 30 கி.மீ தொலைவில் உள்ளது. இந்த மலையில் சித்தேரி, நொச்சிக்குட்டை, கீழநொச்சிக்குட்டை, ஜக்கம்பட்டி, அழகூர், மண்ணூர், மூலேரிக்காடு, செக்கிழுத்தாம்பூர், கல்நாடு, எருமைகடை, சூரியக்கடை, மாங்கடை, தோல்தூக்கி, ஊமத்தி, குண்டல்மடுவு, சேலூர், அம்மாபாளையம், அரசநத்தம், கலசபாடி, புளியமரத்துவளவு, ஆலமரத்துவளவு, கருக்கம்பட்டி, உள்ளிட்ட 62 மலைக்கிராமங்கள் உள்ளன. இவை சித்தேரி ஊராட்சிக்கு உட்பட்டவை. இந்த மலைக் கிராமங்களில் ஏறத்தாழ 12 ஆயிரம் பேர் வசிக்கின்றனர். இங்கு வசிக்கும் மக்களுக்காக ஒரு ஆரம்ப சுகாதார மையம் உள்ளது. இந்த மலையில் உள்ள *கோட்டை மலை* என்ற பெரிய பாறை உள்ளது. இந்த கோட்டை மலையில் கரிய பெருமாள் வெங்கடராம சுவாமி கோயில் உள்ளது. இங்குள்ள கடவுளை இந்த மலையில் வாழும் பழங்குடி மக்களின் குலதெய்வமாக வழிபடுகின்றனர். இந்த கோயிலில் பொங்கல் விழாவின்போது பழங்குடியின மக்களின் வழக்கம்படி 10 நாட்கள் விரதம் இருந்து, இறைவனுக்கு பொங்கல் இட்டு வழிபடுகின்றனர. அச்சமயத்தில் பல்லக்கில் சுவாமியை ஊர்வலமாக கொண்டு செல்கின்றனர். இந்த விழாவின்போது சித்தேரி மலையில் வாழும் மக்கள் மட்டுமல்லாமல், இந்த மக்களின் உறவினர் மக்கள் வசிக்கும் ஏற்காடு, பச்சைமலை, கல்வராயன் மலைகள், கருமந்துறை, வத்தல் மலை உள்ளிட்ட பகுதிகளில் வாழும் மக்களும் கலந்து கொள்கின்றனர்.
# இராகோபூர், வைசாலி

**ராகோபூர்** (Raghopur) என்பது பீகார் மாநிலத்தின் வைசாலி மாவட்டத்தில் உள்ள ஒரு சமூக மேம்பாட்டுத் தொகுதியாகும். கங்கை ஆற்றின் இரண்டு நீரோடைகளுக்கு இடையில் அமைந்திருக்கும் இது ஒரு நதித் தீவாகும். இது பிபா புல் மூலம் பட்னாவுடன் இணைக்கப்பட்டுள்ளது.
# இராகோபூர், வைசாலி

## வரலாறு

இராகோபூர் தீவு உருவாக்கம் மற்றும் வரலாறு சிந்தனையை விட மிகவும் பழமையானது. சமீபத்தில் பட்னாவிலிருந்து 10 கி.மீ வடக்கே நதிப்படுகையில் நில உரிமையாளரால் ஒரு வீட்டைக் கட்டுவதற்காக நிலத்தைத் தோண்டும்போது நில உரிமையாளரால் ஹரப்பன் வகை செங்கற்கள் கண்டுபிடிக்கப்பட்டன, நில உரிமையாளர் இதுபோன்ற ஆயிரக்கணக்கான பெரிய செங்கற்களைக் கண்டார். அவர் சிலவற்றைப் பயன்படுத்தினார். மீதமுள்ளவற்றை ஆர்வமின்றி மாதிரி 4 அன்று, மாநில தொல்பொருள் இயக்குநரகத்தின் இயக்குநர் அதுல் வர்மா அந்த இடத்திற்குச் சென்று மாதிரிகளைச் சரிபார்த்தார். தொல்பொருள் ஆய்வாளரும் பீகார் பாரம்பரிய மேம்பாட்டு சங்கத்தின் நிர்வாக இயக்குநருமான விஜய் குமார் சவுத்ரி ஹரப்பன் செங்கற்களின் தடிமன், அகலம் மற்றும் நீளம் ஆகியவற்றின் அடிப்படையில் 1: 2: 4 என்ற விகிதத்தில் இருப்பதை உறுதிப்படுத்தினார். மாநில தொல்பொருள் இயக்குநரகத்தின் நடவடிக்கை இப்பகுதியில் மனித குடியேற்றங்கள் இருந்ததை உறுதிப்படுத்த எடுக்கப்பட்ட ஒரு சரியான திசையின் ஒரு படியாகும் என்றார். இராகோபூர் நதிப்படுகை தொல்பொருள் முக்கியத்துவம் வாய்ந்த இடங்களான வடக்கில் செச்சார் மற்றும் தெற்கில் திதர்கஞ்ச் இடையே அமைந்துள்ளது. வைசாலியில் உள்ள செச்சார் ஒரு கற்கால தளமாகும். அதே நேரத்தில் பாட்னாவில் உள்ள திதர்கஞ்சில் அகழ்வாராய்ச்சியின் போது மௌரிய காலத்திலிருந்து எஞ்சியுள்ளவை கண்டுபிடிக்கப்பட்டுள்ளன.
# இராகோபூர், வைசாலி

## நிலவியல்

அனைத்துப் பக்கங்களிலும் கங்கையால் சூழப்பட்ட இராகோபூர் முக்கியமாக வண்டல் மண்ணைக் கொண்டுள்ளது. ஒவ்வொரு ஆண்டும் கங்கை வெள்ளத்தால் இந்த பகுதி நீரில் மூழ்குகிறது. இராகோபூருக்கு இது உதவியாக இருக்கிறது. வெள்ளம் இந்த பகுதியை வளமானதாக மாற்றும் புதிய மண்ணையும் கொண்டு வருகிறது.
# இராகோபூர், வைசாலி

## புள்ளிவிவரங்கள்

2001 இந்திய மக்கள் தொகை கணக்கெடுப்பின்படி, இராகோபூரில் 187,722 என்ற அளவில் மக்கள் தொகை இருந்தது. மக்கள் தொகையில் 54% ஆண்கள் இருந்தனர். இராகோபூரின் சராசரி கல்வியறிவு விகிதம் 33 சதவீதமாகும். இராகோபூரில் உள்ள கிராமங்களில் பகார்பூர், சுரவன்பூர், பதேபூர், பிர்பூர், சாக்சிங்கர், இராம்பூர், சிவ் நகர் போன்றவை அடங்கும். எல்லாவற்றிலும் பீர்பூர் இந்த தொகுதியின் மிகப்பெரிய கிராமமாகும்.  
பிர்பூர் பற்றி  
இராகோபூர் தொகுதியில் உள்ள மிகப்பெரிய கிராமம் பீர்பூர் ஆகும். இந்த கிராம மக்கள் முகலாய காலத்தில் ராஜஸ்தானில் இருந்து குடியேறிய ஆர்ஜாபுட்கள் என்பவராவர். ஜோத்பூரிலிருந்து பீர் சிங் என்று அழைக்கப்பட்ட குடியேறியவர்களில் ஒருவரின் பெயரை பீர்பூர் கிராமம் கொண்டுள்ளது. அவர்கள் அனைவரும் ஜோத்பூரின் (மார்வார்) இரத்தோட் (இரத்தோர்) குலத்தைச் சேர்ந்தவர்கள். பீர்பூருக்கு அருகிலுள்ள நகரம் பக்தியார்பூர் மற்றும் குச்ரோபூர் ஆகும். பீர்பூர் பஞ்சாயத்து இரண்டு பஞ்சாயத்துகளாக பீர்பூர் பூர்பி (கிழக்கு) மற்றும் பீர்பூர் பச்சிமி (மேற்கு) என பிரிக்கப்பட்டுள்ளது. பீர்பூரின் உள்ளூர் மொழி பஜ்ஜிகா என்பதாகும். இந்த கிராமத்தின் மக்களில் பெரும்பாலோர் விவசாயிகள் ஆவர்.
# இராகோபூர், வைசாலி

## பொருளாதாரம்

இந்த நதி தீவில் வசிப்பவர்களுக்கு விவசாயம் முக்கிய வருமான ஆதாரமாகும். முக்கிய பயிர் கோதுமை, அரிசி, மக்காச்சோளம், புகையிலை போன்றவை. இராகோபூர் மக்களுக்கும் இந்திய இராணுவத்திற்கும் நீண்ட பாரம்பரியம் உள்ளது. இப்பகுதியில் பெரும்பாலோனார் இராணுவச் சேவையில் ஈடுபட்டு வருகின்றனர். போக்குவரத்து வசதி குறைவாக இருப்பதால் இந்த பகுதியில் எந்த தொழிற்துறையும் இல்லை.
# கோனசீமா

கோனசீமாவின் வளைவு நுழைவாயில் ]]
படகு ]]  
**கோனசீமா** (*Konaseema*) என்பது தென்னிந்தியாவின் ஆந்திரப் பிரதேசத்தில் கிழக்கு கோதாவரி மாவட்டத்தில் கோதாவரி ஆற்றின் கிளை ஆறுகளுக்கு இடையிலான தீவுகளின் கூட்டமாகும். கேரள உப்பங்கழிகளுடன் ஒற்றுமைகள் இருப்பதால் இதற்கு "கடவுளின் சொந்த படைப்பு" என்று செல்லப்பெயர் சூட்டப்பட்டுள்ளது.
# கோனசீமா

## நிலவியல்

கோதாவரி ஆற்றுப்படுகை விருதா கோதாவரி, வசிட்ட கோவு ஆகிய துணை ஆறுகளால் சூழப்பட்டுள்ளது. இராசமன்றி நகரைக் கடந்ததும் கோதாவரி இரண்டு கிளை ஆறுகளாகப் பிரிகிறது. விருத்தா கௌதமி (கௌதமி கோதாவரி) மற்றும் வசிட்ட கோதாவரி, பின்னர் கௌதமி மற்றும் நிலரேவு எனப் பிரிகிறது. இதேபோல், வசிட்ட கோதாவரி வசிட்ட மற்றும் வைணாதேயா என இரண்டு கிளைகளாகப் பிரிகிறது. இந்த கிளைகள் வங்காள விரிகுடாவின் கரையோரத்தில் 170 கி.மீ. (105 மைல்) நீளமுள்ள ஆற்றுப்படுகையை உருவாக்குகின்றன. இந்த ஆற்றுப்படுகை கோனசீமா பகுதியை உருவாக்குகிறது.  
கோனசீமாவின் மிகப்பெரிய நகரம் அமலாபுரம். இராசோலு, ராவுலபாலம், கொத்தப்பேட்டை, மும்மிடிவரம் போன்றவை மற்ற பெரிய நகரங்கள்.  
கோனசீமா பிராந்தியத்திற்கு வளைந்த நுழைவாயில் பிராந்தியத்தின் நிலம் மற்றும் தாவர வாழ்வின் இயற்கை வண்ணங்களை பூர்த்தி செய்யும் நோக்கம் கொண்டது.
# கோனசீமா

## நிலவியல்

### திண்டி

திண்டி என்பது கோனசீமா தீவுகளுக்குள் உள்ள ஒரு பகுதி, இது இராமராசுலங்காவின் எல்லையை கொண்டுள்ளது.
திண்டி அதன் கன்னி உப்பங்கழிகளுக்கு பெயர் பெற்றது. இது பனை விளிம்பு ஏரிகள், கால்வாய்கள் மற்றும் தேங்காய் தோப்புகளைக் குறிக்கும் தடாகங்கள் ஆகியவற்றைக் கொண்டுள்ளது. இராசமன்றியில் இருந்து திண்டி 80 கிலோமீட்டர் தொலைவிலுள்ளது.
# கோனசீமா

## பொருளாதாரம்

இந்த பகுதி பெரும்பாலும் தென்னை மரங்களுக்கும் நெல் வயல்களுக்கும் பெயர் பெற்றது. கோனசீமாவில் வளர்க்கப்படும் தேங்காய்கள் இந்தியாவின் பல்வேறு இடங்களுக்கு பரவலாக ஏற்றுமதி செய்யப்படுகின்றன.
# உத்தமி பெற்ற ரத்தினம்

**உத்தமி பெற்ற ரத்தினம்** 1960-ஆம் ஆன்டில் வெளிவந்த தமிழ், குடும்ப, நாடகத் திரைப்படம் ஆகும். எம். ஏ. திருமுகம் இதனை இயக்கியிருந்தார். திரைக்கதை, வசனத்தை ஆரூர்தாஸ் எழுத, சி. சலபதி ராவ் இசையமைத்திருந்தார். கே. பாலாஜி, மாலினி, ப. கண்ணாம்பா ஆகியோர் முக்கிய பாத்திரங்களில் நடித்திருந்தனர். குலதெய்வம் ராஜகோபால், மனோரமா நகைச்சுவை வேடங்களில் நடித்தனர்.
# உத்தமி பெற்ற ரத்தினம்

## திரைக்கதை

கதை பணக்காரனுக்கும் ஏழைக்கும் இடையிலான பிரச்சினைகளைக் கூறுகிறது. பணக்காரனின் மகள் ஏழைப் பையனைக் காதலிக்கிறாள், அவனது தந்தை பணக்காரனிடம் வேலை செய்கிறான்.  
| இல. | பாடல் | பாடகர்(கள்) | வரிகள் | நீலம் (நி:செ) |
| --- | --- | --- | --- | --- |
| 1 | "அண்ணன் மனம் போலே" | எஸ். ஜானகி | தஞ்சை இராமையாதாஸ் | 03:50 |
| 2 | "லல்ல லல்ல லல்லல்லா" | ஏ. எல். ராகவன் - எஸ். வி. பொன்னுசாமி | தஞ்சை இராமையாதாஸ் | 03:25 |
| 3 | "பூவின்றி மணமேது" | டி. எம். சௌந்தரராஜன் - பி. லீலா | அ. மருதகாசி | 02:50 |
| 4 | "ஆசையாலே மாடப்புறா" | டி. எம். சௌந்தரராஜன் - பி. சுசீலா | அ. மருதகாசி | 03:34 |
| 5 | "அன்னம்மா என்னம்மா சொல்லுறே" | எஸ். சி. கிருஷ்ணன் - ஜிக்கி | தஞ்சை இராமையாதாஸ் | 03:10 |
| 6 | "இருக்கக் கொஞ்சம் இடம்" | டி. எம். சௌந்தரராஜன் | தஞ்சை இராமையாதாஸ் | 04:54 |
| 7 | "தேடிடுதே வானமிங்கே" | பி. பி. ஸ்ரீனிவாஸ் | அ. மருதகாசி | 03:04 |
| 8 | "தேடிடுதே வானமிங்கே" | பி. சுசீலா | அ. மருதகாசி | 02:38 |
| 9 | "ஆடலும் பாடலும்" | எஸ். ஜானகி | தஞ்சை இராமையாதாஸ் | } |
# உத்தமி பெற்ற ரத்தினம்

## வரவேற்பு

முக்கிய நடிகர்கள், சிறந்த வசனம், சிறந்த பாடல்கள் ஆகியவற்றைக் கொண்டிருந்தாலும், வழக்கமான திரைக்கதை காரணமாக இத்திரைப்படம் பெரிதாக ஓடவில்லை.
# சிறீ சாரதா கல்வியியல் கல்லூரி

**சிறீ சாரதா கல்வியியல் கல்லூரி**, தமிழ்நாடு கல்வியியல் பல்கலைக்கழகத்தின் இணைவு பெற்றுள்ள அரசு உதவி பெறும் கல்யியல் கல்லூரி. இக்கல்லூரி சேலம், தமிழ்நாட்டில் செயல்பட்டு வருகின்றது.
# சிறீ சாரதா கல்வியியல் கல்லூரி

## அறிமுகம்

இக்கல்லூரி மகளிரை கல்வியல் புலத்தில் நல்ல ஆசிரியர்களாக உருவாக்கும் நோக்குடன் 1968இல் தொடங்கப்பட்டது.
# சிறீ சாரதா கல்வியியல் கல்லூரி

## படிப்புகள்

இக்கல்லூரியில் பின்வரும் படிப்புகள் வழங்கப்பட்டு வருகின்றன.
1. கல்வியியல் இளவல்
1. கல்வியல் முதுவல்
1. கல்வியல் ஆய்வியல் நிறைஞர்
# பதர்பிரதிமா

**பதர்பிரதிமா** (Patharpratima) என்பது ஒரு சமூக மேம்பாட்டுத் தொகுதியாகும்., இது இந்தியாவின் மேற்கு வங்காள மாநிலத்தில் தெற்கு 24 பர்கனா மாவட்டத்தின் காக்துவிப் துணைப்பிரிவில் நிர்வாகப் பிரிவை உருவாக்குகிறது.
# பதர்பிரதிமா

## நிலவியல்

பதர்பிரதிமா சமூக மேம்பாட்டுத் தொகுதி 21 ° 47′32 ″ வடக்கிலும், 88 ° 21′20 ″ கிழக்கிலும் அமைந்துள்ளது. இது சராசரியாக 4 மீட்டர் (13 அடி) உயரத்தில் உள்ளது.  
பதர்பிரதிமா சமூக மேம்பாட்டுத் தொகுதியின் வடக்கில் மதுராபூர் I மற்றும் மதுராபூர் II ஆகிய சமூக மேம்பாட்டுத் தொகுதிகள், கிழக்கில் சுந்தரவனக்காடுகள், தெற்கே வங்காள விரிகுடா, மேற்கில் நம்கானா, காக்துவிப் மற்றும் குல்பி சமூக மேம்பாட்டுத் தொகுதிகள் உள்ளன.  
தெற்கு 24 பர்கனா மாவட்டம் இரண்டு தனித்துவமான நில உருவவியல் மண்டலங்களாக பிரிக்கப்பட்டுள்ளது: வடக்கில் கடல்-நதியின் கயவாய் மற்றும் தெற்கில் கடல் கயவாய் மண்டலம் என்பன. கடல் தெற்கு நோக்கிச் செல்லும்போது, சமீபத்திய காலத்தில், ஒரு பெரிய தாழ்வான சமவெளி வெளிபட்டது. ஓதம் மற்றும் ஆறுகள் இரண்டும் இந்த சமவெளியில் வண்டல் மண்ணை கொண்டு வருகின்றன. நீர்ப்பாசனத்திற்கான உப்பு இல்லாத நீர் பற்றாக்குறையாக இருப்பதால், விவசாயம் பருவமழையால் மட்டுமே சாத்தியமாகிறது. ஈரநிலங்களின் சில பகுதிகள் மீன் வளர்ப்பதற்காக இன்னும் பாதுகாக்கப்படுகின்றன.
# பதர்பிரதிமா

## புள்ளிவிவரங்கள்

### மக்கள் தொகை

2011 ஆம் ஆண்டு இந்திய மக்கள் தொகை கணக்கெடுப்பின்படி, பதர்பிரதிமா சமூக மேம்பாட்டுத் தொகுதியின் மொத்த மக்கள் தொகை 331,823 என்பதாகும். இதில் 169,422 (51%) பேர் ஆண்களும் மற்றும் 162,401 (49%) பெண்களும் இருந்தனர். 6 வயதுக்குக் குறைவான மக்கள் தொகை 42,021 ஆக இருந்தது. பட்டியல் சாதியினர் 76,163 பேரும் (22.95%), பட்டியல் பழங்குடியினர் 2,640 (0.80%) பேரும் உள்ளனர்.
# நான்கு சினார் தீவு

**சார் சினார்** (Char Chinar) தீவு சில நேரங்களில் சார் சினாரி, ரோபா லங்க் அல்லது ரூபா லங்க் என்றும் அழைக்கப்படுகிறது, இது ஜம்மு-காஷ்மீரில் சிறீநகரிலுள்ள, தால் ஏரியிலுள்ள ஒரு தீவாகும். தால் ஏரியில் 3 தீவுகள் உள்ளன. அவற்றில் 2 அழகான சினார் மரங்களால் குறிக்கப்பட்டுள்ளன. போத் தால் பகுதியில் அமைந்துள்ள இந்தத் தீவு ரூப் லங்க் (வெள்ளித் தீவு) என்றும் அழைக்கப்படுகிறது, இதன் நான்கு மூலைகளிலும் கம்பீரமான சினார் மரங்களைக் கொண்டுள்ளது. எனவே இது சார்-சினாரி (நான்கு சினார்கள்) என்று அழைக்கப்படுகிறது. இரண்டாவது சினார் தீவு, சோன் லங்க் (தங்கத் தீவு) என அழைக்கப்படுகிறது. இது லோகுத் பகுதியில் அமைந்துள்ளது, மேலும் ஹஸ்ரத்பாலின் புனித ஆலயம் இங்கிருந்து தெரிகிறது.
# நான்கு சினார் தீவு

## வரலாறு

முகலாய பேரரசர் ஒளரங்கசீப்பின் சகோதரர் முராத் பக்ச் ரூபா லங்க்கை உருவாக்கினார்.
# நான்கு சினார் தீவு

## சினார்

கிழக்கு இமயமலையில் சினார் மரங்கள் பண்புரீதியாக வளர்கின்றன. அங்கு தாவரவியல் பெயர் *பிளாட்டனஸ் ஓரியண்டலிஸ் என்பதாகும்.* அவை காஷ்மீர் பாரம்பரியத்தின் ஒரு முக்கிய அங்கமாக இருக்கின்றன. காஷ்மீரில் உள்ள ஒவ்வொரு கிராமத்திலும் ஒரு சினார் மரம் காணப்படுகிறது. இந்த மரங்கள் பல காலங்களாக பிழைத்துள்ளன, ஏனென்றால் சினார் அடிப்படையில் நீண்ட காலமாக வாழும் மரமாகும். இது போதுமான நீருடன் குளிர்ந்த காலநிலையின் ஒரு பகுதி முழுவதும் பரவுகிறது. மரத்தில் பல பண்புகள் உள்ளன - இலைகள் மற்றும் பட்டை மருந்தாகப் பயன்படுத்தப்படுகின்றன, சரிகை மரம் என்று அழைக்கப்படும் மரம் மென்மையான தளவாடங்களுக்காகவும், கிளைகள் மற்றும் வேர்கள் சாயங்களை தயாரிக்கவும் பயன்படுத்தப்படுகின்றன.
# நான்கு சினார் தீவு

## சரிவு மற்றும் மறுசீரமைப்பு

கண்மூடித்தனமான வீழ்ச்சி மற்றும் வெள்ளம் போன்ற பல்வேறு காரணங்களால் ஜம்மு-காஷ்மீர் முழுவதிலும் உள்ள சினார் மரங்கள் பாதிக்கப்பட்டுள்ளது. சார் சினாரில் உள்ள நான்கு சினார் முன்பு இருந்தது போல கம்பீரமாக இல்லை என்று உள்ளூர் மற்றும் ஊடக நிறுவனங்கள் தெரிவிப்பது பொதுவானது. நான்கு மரங்களில் மூன்று வறண்டு போனதற்கான அறிகுறிகளைக் காட்டியுள்ளன. சில உள்ளூர்வாசிகள் தீவின் கட்டுமானத்தை குற்றம் சாட்டுகின்றனர். மற்றவர்கள் சமீபத்திய வெள்ளம் மற்றும் காலநிலை மாற்றத்தை குற்றம் சாட்டுகின்றனர்.  
ஜம்மு-காஷ்மீரின் மலர் வளர்ப்புத் துறை இத்தீவை அதன் முந்தைய மகிமைக்கு மீட்டெடுப்பதற்கான முயற்சிகளை மேற்கொண்டு வருகிறது. மேலும் தீவில் மேலும் சினார் மரங்களை நட்டு வருகிறது.
# மிர்பூர் மாவட்டம்

**மிர்பூர் மாவட்டம்** (**Mirpur district**) இந்தியப் பிரிவினையின் போது பாகிஸ்தான் ஆக்கிரமித்த ஆசாத் காஷ்மீர் பிரதேசத்தில் உள்ள 10 மாவட்டங்களில் ஒன்றாகும். இதன் நிர்வாகத தலைமையிடம் மிர்பூர் நகரம் ஆகும். இம்மாவட்டடத்தின் மக்கள்தொகை 4,56,200 ஆகும். இதன் பரப்பளவு 1,010 சதுர கிலோ மீட்டர் ஆகும். பீர் பாஞ்சால் மலைத்தொடரில் அமைந்த மிர்பூர் மாவட்டம் பெரும்பாலும் மலைகளும், சில சமவெளிகளும் கொண்டுள்ளது. இதன் தட்பவெப்பம், கோடைக் காலத்தில் கடும் வெப்பமும்; குளிர்காலத்தில் கடுங்குளிரையும் கொண்டது.
# மிர்பூர் மாவட்டம்

## வரலாறு

ஆகஸ்டு, 1947-க்கு முன்னர் பிரித்தானிய இந்தியாவின் ஆட்சியின் கீழிருந்த சதேச சமஸ்தானமான ஜம்மு காஷ்மீர் இராச்சியத்தின் ஜம்மு பிரதேசத்தில் இருந்த ஐந்து மாவட்டங்களில் ஒன்றாக இருந்தது. 1941-ஆம் ஆண்டின் மக்கள்தொகை கணக்கெடுப்பின் படி மிர்பூர் மாவட்டத்தின் மக்கட்தொகை 3,86,655 ஆகும். மக்கட்தொகையில் 80% இசுலாமியர்களும் மற்றும் 16% இந்துக்களும், 4% சீக்கியர்களும் மறவர்களும் இருந்தனர். 1947_1948 இந்திய பாகிஸ்தான் போரின் போது, பாகிஸ்தான் நாடு ஜம்மு காஷ்மீர் இராச்சியத்தின் மேற்கில் இருந்த ஆசாத் காஷ்மீர் மர்ற்றும் வடக்கில் இருந்த ஜில்ஜிட் பல்திஸ்தான் பகுதிகளை ஆக்கிரமிப்பு செய்ததது. மிர்பூர் மாவட்டம் கோட்லி, மிர்பூர் மற்றும் பீம்பூர் என மூன்று வருவாய் வட்டங்களைக் கொண்டிருந்தது. தற்போது கோட்லி மர்ற்ர்றும் பீம்பூர் தனி மாவட்டங்களாகப் பிரிக்கப்பட்டுள்ளது.  
பிரதேசததில் மிர்பூர் மாவட்டத்தின் (மைய இடது) அமைவிடம்]]  
தற்போது மிர்பூர் மாவட்டம் மிர்பூர் வட்டம், தயாள் வட்டம் மற்றும் சக்ச்ஸ்வரி வட்டம் என மூன்று வருவாய் வட்டங்களைக் கொண்டுள்ளது.
# செட்டிகுளங்கரா தேவி கோயில்

**செட்டிகுளங்கர ஸ்ரீ பகவதி கோயில்** (*Chettikulangara Devi Temple*) என்பது கேரளத்தின் புகழ்பெற்ற இந்து கோவில்களில் ஒன்றாகும். இதன் பிரதான தெய்வம் பத்ரகாளி ஆவார். இந்தக் கோயில் இந்தியாவின் கேரள மாநிலம் ஆலப்புழா மாவட்டத்தின் மவேலிகாரா தாலுகாவில் செட்டிகுளங்கராவில் அமைந்துள்ளது. இந்த கோயில் மாவேலிக்கராவிற்கு மேற்கே 4 கிலோமீட்டர் (2.5 மைல்) தொலைவிலும், காயம்குளத்திற்கு வடக்கே 7 கி.மீ தொலைவில் மாநில நெடுஞ்சாலை எண் 6 (கயம்குளம் - திருவல்லா நெடுஞ்சாலை) இல் உள்ளது.
# செட்டிகுளங்கரா தேவி கோயில்

## மீள்பார்வை

இக்கோயிலின் தாந்த்ரீக உரிமையானது அம்புலபுழாவில் உள்ள தாராவாடு மற்றும் பிளாக்குடி இல்லத்துக்கு சேர்ந்தது. கேரளாவின் பண்டைய தாந்திரிக குடும்பங்களில் பிளாக்குடியும் ஒன்றாகும். தற்போதைய கோயில் தாந்த்ரிக் பொறுப்பாளராக பிளக்குடி உன்னிகிருஷ்ணன் நம்பூரி உள்ளார்.  
அண்மையில் யுனெஸ்கோ இக்கோயிலையும், இதன் சடங்கு வழக்கங்கள் (குத்தியோட்டம், கும்பபாரணி) பற்றிய விவரங்களை சேகரித்தது. இந்த கோயில் யுனெஸ்கோவின் உலக பாரம்பரிய பட்டியலில் சேர்க்க தகுதியுள்ளதா என்பதை ஆராயும்.  
திருவிதாங்கூர் தேவஸ்வம் வாரியத்தின் கட்டுப்பாட்டில் உள்ள கோயில்களில் வருவாய் அடிப்படையில் இது இரண்டாவது பெரிய கோயிலாகும். இது சபரிமலைக்கு அடுத்தபடியாக இரண்டாவது இடத்தில் உள்ளது. இந்த கோயிலுக்கு ஆண்டுக்கு பல கோடி ரூபாய் வருவாய் இருப்பதாக மதிப்பிடப்பட்டுள்ளது. 2009 ஆம் ஆண்டில் இக்கோயிலானது "சாந்தத்தம்" என்ற ஒற்றை வகை பிரசாதத்திலிருந்து மட்டும் சுமார் 1.7 கோடி ரூபாய் ஈட்டியது. பகவதிக்கு வழங்கப்படும் நெல்லில் ஒரு முக்கிய பகுதியானது சபரிமலையில் அப்பம் மற்றும் அரவண பிரசாதம் தயாரிக்க பயன்படுகிறது. இந்தக் கோவிலில் இருந்து கிடைக்கும் வருமானமானது திருவிதாங்கூர் தேவஸ்வம் வாரியத்தின் கீழ் உள்ள பல்வேறு கோவில்களில் தினசரி சடங்குகள் மற்றும் பூஜைகளை நடத்துவதற்கு உதவியாக உள்ளது.  
செட்டிகுளங்கர தேவி கோவிலில் முக்கிய பிரசாதங்களான குத்திராமூட்டில் கஞ்சி மற்றும் தெரம்மூட்டில் கஞ்சி ஆகியவை புவிசார் குறியீடு வழங்கப்பட்டுள்ளன. கோயிலுடன் தொடர்புடைய மற்ற பத்து பெயர்கள் வர்த்தக முத்திரை மற்றும் காப்புரிமையின் கீழ் பதிவு செய்யப்பட்டுள்ளன. இதில் செட்டிகுளங்கர அம்மா, செட்டிகுளங்கரா கும்ப பாரணி, செட்டிகுளங்கர கெட்டுகழசா, குத்தியோட்டம், மற்றும் சூரல்முரியல் ஆகியவை அடங்கும்.
# செட்டிகுளங்கரா தேவி கோயில்

## பரிவார தெய்வங்கள்

கோயிலுக்கு அருகில் பல உபதேவதைகள் உள்ளனர். மேலும் ஜோதிடர்களின் *தேவ பிரஷ்ணத்தின்* படி ஒரு சில *பிரதிட்டைகளானது* சமீபத்தில் புதுப்பிக்கப்பட்டன அல்லது சேர்க்கப்பட்டன.  
கோவில் வளாகத்தில் உள்ள முக்கிய *உபதேவதைகள்*  
- யட்சினி
- கணபதி
- நாகராசன்
- பாலகன்
- முகுர்தி
- நாக யக்ஷி
- தேவர மூர்த்தி
- கண்ணம்பள்ளி பகவதி
- ரக்ஷாஸ்
- வள்ளியச்சன் (குடும்பத் தலைவர்களைக் குறிப்பிடும் மத்திய திருவிதாங்கூர் பேச்சுவழக்கு; அவர்கள் இறந்த பிறகு அவருடைய சந்ததியினரால் வணங்கப்படுகிறார்கள்)
# செட்டிகுளங்கரா தேவி கோயில்

## திருவிழாக்கள்

கோவிலில் ஏராளமான திருவிழாக்கள் உள்ளன. இவற்றில் முக்கியமானவை பல இருந்தாலும் குறிப்பிடத்தக்கது கெட்டுக் கழிஞ்சா என்னும் திருவிழா ஆகும். இந்த திருவிழாவுக்கு ஏராளமான பக்தர் திரளுகின்றனர். இத்திருவிழாவில் அலங்கரிக்கப்பட்ட குதிரை, காளை போன்ற வாகனங்களின் இரத ஊர்வலம் நடக்கும். இந்த ஊர்வலத்தில் மற்ற கலாச்சார நிகழ்ச்சிகளும் சேர்ந்த்து விழாவை வண்ணமயமாக ஆக்கும்.
# சைரஸ் உருளை

**சைரஸ் உருளை** (**Cyrus Cylinder**) அல்லது **சைரஸ் சாசனம்** (**Cyrus Charter**) ( **) பண்டைய பாரசீகததின் அகாமனிசியப் பேரரசர் சைரசு தனது அரசக் கட்டளைகளை நாடு அறிவிக்கும் பொருட்டு கிமு 539–538-இல் ஆப்பெழுத்து முறையில் அக்காதிய மொழியில் எழுதப்பட்ட சுட்ட களிமண் உருளை சாசனம் ஆகும்.  
கிமு ஆறாம் நூற்றாண்டுக் காலத்திய இத்தொல்பொருள், தற்கால ஈராக் நாட்டின் பண்டைய பாபிலோன் நகரத்தில் 1879-ஆம் ஆண்டில் மேற்கொள்ளப்பட்ட அகழாய்வில் கண்டெடுக்கப்பட்டது. தற்போது சைரஸ் உருளை பிரித்தானிய அருங்காட்சியகத்தில் உள்ளது. புது பாபிலோனியப் பேரரசு உள்ளிட்ட பண்டைய அண்மை கிழக்கு பகுதிகளை வென்ற பாரசீக அகாமனிசியப் பேரரசர் சைரசு, சுட்ட களிமண் உருளைகளில் எழதப்பட்ட அரச கட்டளைகளை, பாபிலோன் உள்ளிட்ட மெசொப்பொத்தேமியாவின் நகரங்களின் மக்களுக்கு அறிவிக்கவே நிறுவினார்.
# சைரஸ் உருளை

## இதனையும் காண்க

- அமர்னா நிருபங்கள்
# திப்ரு-சைகோவா தேசியப் பூங்கா

**திப்ரு-சைகோவா தேசியப் பூங்கா** (Dibru-Saikhowa National Park) என்பது இந்தியாவின் அசாமில் உள்ள ஒரு தேசிய பூங்காவாகும்., இது திப்ருகார் மற்றும் தின்சுகியா மாவட்டங்களில் அமைந்துள்ளது. இது 1997 சூலையில் 765 கி.மீ. 2 (295 சதுர மைல்) பரப்பளவு கொண்ட ஒரு உயிர்க்கோள காப்பகம் பெயரிடப்பட்டது. இதில் 340 கி.மீ. 2 (130 சதுர மைல்) மையப் பகுதி மற்றும் 425 கி.மீ. 2 (164 சதுர மைல்) இடையக மண்டலம் ஆகியவை அடங்கும். .  
இது தின்சுகியா நகரத்திற்கு வடக்கே சுமார் 12 கி.மீ. (7.5 மைல்) தொலைவில் 118 மீ (387 அடி) உயரத்தில் 110 முதல் 126 மீ (361 முதல் 413 அடி) வரை அமைந்துள்ளது. இந்தப் பூங்கா வடக்கே பிரம்மபுத்ரா மற்றும் லோஹித் ஆறுகள் மற்றும் தெற்கில் திப்ரு ஆறு ஆகியவற்றால் சூழப்பட்டுள்ளது. இது முக்கியமாக ஈரமான கலப்பு அரை பசுமையான காடுகள், ஈரமான கலப்பு இலையுதிர் காடுகள், புல்வெளிகள் ஆகியவற்றைக் கொண்டுள்ளது. இது வடகிழக்கு இந்தியாவின் மிகப்பெரிய புதர்கள் மற்றும் மரங்கள் கொண்ட சதுப்புநிலக் காடாகும், வெப்பமண்டல பருவமழை வெப்பமான மற்றும் ஈரமான கோடை மற்றும் குளிர்ந்த மற்றும் பொதுவாக வறண்ட குளிர்காலம் கொண்டது. ஆண்டு மழையளவு 2,300 முதல் 3,800 மிமீ (91 முதல் 150 அங்குலம்) வரை இருக்கும். இது பல ஆபத்தான உயிரினங்களுக்கான புகலிடமாகவும், மீன் பன்முகத்தன்மை கொண்டதாகவும் உள்ளது.
# திப்ரு-சைகோவா தேசியப் பூங்கா

## பாதுகாப்பு

1890 ஆம் ஆண்டில் இப்பகுதி திப்ரு பாதுகாக்கப்பட்ட வனப்பகுதியாக அறிவிக்கப்பட்டது. 1920 ஆம் ஆண்டில், திப்ரு பாதுகாக்கப்பட்ட வனப்பகுதியில் கூடுதல் பகுதி சேர்க்கப்பட்டது. இது 1929 இல், சைகோவா பாதுகாக்கப்பட்ட வனப்பகுதி என அறிவிக்கப்பட்டது. 1933 ஆம் ஆண்டில், திப்ரு பாதுகாக்கப்பட்ட வனப்பகுதியில் இல் அதிக பகுதி சேர்க்கப்பட்டது. 1986 ஆம் ஆண்டில், 650 கி.மீ. 2 பரப்பளவு முதன்மையாக வனவிலங்கு சரணாலயமாக அறிவிக்கப்பட்டது. அதில் இறுதியாக 340 கி.மீ. 2 வனவிலங்கு சரணாலயமாக 1995 இல் அறிவிக்கப்பட்டது. 1997 ஆம் ஆண்டில், திப்ரு-சைகோவா உயிர்க்கோள வனப்பகுதி என அறிவிக்கப்பட்டது.. 1999 ஆம் ஆண்டில், 340 கி.மீ. 2 சரணாலயப் பகுதி தேசிய பூங்காவாக அறிவிக்கப்பட்டது.  
அரிதான வெள்ளை இறக்கைகள் கொண்ட மர வாத்துகளின் வாழ்விடத்தை பாதுகாக்க உதவும் வகையில் முதலில் உருவாக்கப்பட்ட இந்த பூங்கா, நீர் எருமை, கருப்பு மார்பக கிளி பில், புலி மற்றும் நீண்டவால் குரங்கு போன்ற பிற அரிய உயிரினங்களுக்கும் சொந்தமானது. இந்தப் பூங்காவில் சில சூழல் தங்கும் விடுதிகளும் உள்ளன .
# திப்ரு-சைகோவா தேசியப் பூங்கா

## பாதுகாப்பு

### தாவரங்கள்

திப்ரு-சைகோவாவின் காடு அரை பசுமையான காடுகள், இலையுதிர், கசப்பான மற்றும் சதுப்புநில காடுகள் மற்றும் ஈரமான பசுமையான காடுகளின் திட்டுகளை கொண்டுள்ளது. தேசிய பூங்கா சுமார் 35.84 சதவீதம் ஈரமான கலப்பு காடு, 9.50 சதவீதம் சீரழிந்த காடு மற்றும் 21.25 சதவீதம் புல்வெளி*யைக் கொண்டுள்ளது. உவா மரம்*, *சோழவேங்கை*, கோங்கு, நாகமரம், செசே மரம், மற்றும் அத்தி மரம் ஆகியன. எருவை போன்ற முக்கிய வகைகள் தேசிய பூங்காவில் உள்ளன. 35 வகையான ஒட்டுயிரி மல்லிகைகளும் 8 வகையான நிலப்பரப்பு மல்லிகைகளும் பதிவு செய்யப்பட்டுள்ளன.
# திப்ரு-சைகோவா தேசியப் பூங்கா

## பாதுகாப்பு

### விலங்குகள்

பாலூட்டிகள் : 36 வகையான பாலூட்டி இனங்கள் இங்கு பதிவு செய்யப்பட்டுள்ளன, அவற்றில் 12 வனவிலங்கு (பாதுகாப்பு) சட்டத்தின் அட்டவணை 1 இல் பட்டியலிடப்பட்டுள்ளன. உயிரினங்களைக் கொண்டு வங்கப்புலி, இந்திய சிறுத்தை, படை சிறுத்தை, காட்டுப் பூனை, தேன் கரடி, செந்நாய், சிறிய இந்திய புனுகுப் பூனை, மலேய பெரும் அணில், சீன எறும்புண்ணி, கங்கை ஓங்கில், பெரிய தேவாங்கு, பன்றி வால் குரங்கு, அசாமிய குரங்கு, செம்முகக் குரங்கு, நீண்ட வால் குரங்குகள், ஹூலக் கிப்பான், ஆசிய யானை, காட்டுப்பன்றி, கடமான், பன்றி மான், கேளையாடு, ஆசிய நீர் எருமை மற்றும் பெரல் குதிரை போன்றவை.  
**ஊர்வன**: இரண்டு வகையான பெரிய பல்லி, எட்டு ஆமை இனங்கள் மற்றும் எட்டு பாம்பு இனங்கள் பதிவு செய்யப்பட்டுள்ளன.  
இந்தப் பதிவுகளில் பறவைகளும் அடங்கும் பெருநாரை, ஆண் வாத்து, சிலம்பன், பொறி மார்புச் சிலம்பன், பாடும்பறவை, சிறுத்த பெருநாரை, சாரசு கொக்கு, காடை, கூழைக்கடா, வெண்கழுத்து நாரை, கரும் நாரை, கறுப்பு-கழுத்து நாரை, வெள்ளை வயிற்று கொக்கு, அன்றில், சீழ்க்கைச்சிரவி, பட்டைத்தலை வாத்து , பொதுவான வாத்து, வெள்ளை-இறக்கைகள் கொண்ட வாத்து, புள்ளி மூக்கு வாத்து, ஆண் வாத்து, சதுப்புநில கவுதாரி, இமயமலை பிணந்தின்னிக் கழுகு, வெள்ளை வால் கழுகு, அதீனா மீன் கழுகு, சாம்பல் தலை மீன்பிடிக் கழுகு, அதிக புள்ளிகள் கொண்ட கழுகு, வெள்ளை முதுகு பிணந்தின்னிக் கழுகு, மெல்லிய மூக்குக் கழுகு, பருந்து, பூமன் ஆந்தை, மலை இருவாட்சி, புள்ளிச் செங்கால் உள்ளான், கொண்டை நீர்க்காகம், சாம்பல் நாரை, செந்நாரை, இராக்கொக்கு, நத்தை குத்தி நாரை, சாம்பல் நிற வாத்து, ஊசிவால் வாத்து , விரால் அடிப்பான், கொண்டை பாம்புண்ணிக் கொண்டை பாம்புண்ணிக் கழுகு, வெள்ளை இறக்கைகள் கொண்ட மர வாத்து, வெளிறிய - மூடிய புறா போன்ற பறவையினங்கள இங்கு காணப்படுகின்றன.
# பட்டடைக்கல்

** பட்டடைக்கல்** *(anvil)* என்பது வார்ப்பிரும்பால் அல்லது வடித்த எஃகாலான பொன்ம வேலை செய்யும் தட்டையான பரப்பமைந்த அகலமான பொன்மத் துண்டு ஆகும். இதன் மீது வேறொரு இரும்பு அல்லது எஃகுப் பணிப்பொருளை வைத்து வேலை செய்யப்படுகிறது.  
பட்டடைக்கல் நடைமுறையில் எடைதிரண்டதாக அமைய வேண்டும். அப்போது தான் நாம் சமட்டியால் அடிக்கும் முழு ஆற்றலும் பணிப்பொருளுக்கு மாற்றப்படும். பெரும்பாலும் இது வடித்தே செய்யப்படுகிறது. பற்றுவைப்புத் தொழில்நுட்பம் வருவதற்கு முன் இது பொன்மப் பணியாளரின் முதன்மையான கருவியாக விளங்கியது.  
பெரும்பாலான தற்காலப் பட்டடைக்கற்கள் வார்ப்பிருபாலோ வடித்த எஃகாலோ செய்யப்படுகின்றன. இவற்றில் வெப்பப்பதம் படுத்திய பின்னதே வலிமை மிக்கது. விலைமலிவான பட்டடைக்கற்கள் வார்ப்பிரும்பாலோ தரங்குறைந்த எஃகாலோ செய்யப்படுகின்றன. மிகச் சீரிய பணிகளுக்கு இவை உருமாற்றம் அடைவதாலும் எதிர் அதிர்ச்சி த்ருவதாலும் ஏற்றனவாக அமைவதில்லை.
# பட்டடைக்கல்

## வகைகள்

's stakes and hammers, 1981]]
# பைரோதான்

**பைரோதான்** (Pirotan) பைரோத்தன் என்றும் அழைக்கப்படும் இது இந்தியாவின் குசராத்து மாநிலத்தின் ஜாம்நகர் மாவட்டத்தின் கடல் தேசிய பூங்காவில் உள்ள ஒரு அரேபிய கடல் தீவாகும். இது கடற்கரையில் (பேடி துறைமுகம்) 12 கடல் மைல் (22 கி.மீ) தொலைவில் அமைந்துள்ளது. இது சதுப்புநிலங்கள் மற்றும் குறைந்த அலை கடற்கரைகளைக் கொண்டுள்ளது. 3 சதுர கிலோமீட்டர் பரப்பளவைக் கொண்டுள்ளது. ரோசி தீவு தென்கிழக்கில் சுமார் 10 கிலோமீட்டர் தொலைவில் அமைந்துள்ளது.  
பூங்காவில் உள்ள 42 தீவுகளில், பைரோதான் தீவு மிகவும் பிரபலமானது. பார்வையாளர்கள் பொதுவாக அனுமதிக்கப்பட்ட இரண்டு தீவுகளில் இதுவும் ஒன்றாகும். வருகை கண்டிப்பாக வரையறுக்கப்பட்டுள்ளது. வனத்துறை, சுங்கத் துறை மற்றும் துறைமுகங்களிலிருந்து அனுமதி தேவை.
# பைரோதான்

## வரலாறு

இந்த தீவு அதன் பெயரை பைரோதான் பதானில் இருந்து பெற்றது, இது பேடி பந்தரின் இடத்தில் இருந்த பண்டைய நகரமாகும்.  
1867 ஆம் ஆண்டில் தீவின் வடக்கு முனையில் ஒரு கொடிக் கம்பம் வைக்கப்பட்டது. 1898 ஆம் ஆண்டில் இது 21 மீட்டர் கொத்து கலங்கரை விளக்கத்துடன் மாற்றப்பட்டது. இது 1955-57 ஆம் ஆண்டில் 24 மீட்டர் உயர (79 அடி) கலங்கரை விளக்கம் கோபுரத்துடன் மாற்றப்பட்டது  
3 சதுர கிலோமீட்டர் பரப்பளவைக் கொண்ட பவளப்பாறைகளைச் சுற்றியுள்ள தீவு 1982 ஆம் ஆண்டில் கடல் தேசிய பூங்காவின் ஒரு பகுதியாக அறிவிக்கப்பட்டது.
# பைரோதான்

## மக்கள் தொகை

தீவில் வனக் காவலர் மட்டுமே இருக்கிறார். கலங்கரை விளக்கம் மக்கள் மற்றும் புனித புனித குவாஜா கைசர் ஆர்.ஏ. ஆலயத்தில் முஜாவர், குவாஜா கிஜெர் இரகமத்துல்லா ஹைலாயின் புனித ஆலயம் தீவில் அமைந்துள்ளது.  
பெரும்பாலான பார்வையாளர்கள் அதிக அலைகள் இருக்கும் காலைவேலையில் வந்து மாலைக்குள் புறப்படுகிறார்கள். குளிர்காலத்தின் வார இறுதி நாட்களில் 200–300 க்கும் மேற்பட்ட பார்வையாளர்கள் வருவார்கள்.
# பைரோதான்

## பைரோதானை பார்வையிடுதல்

தீவு பாதுகாக்கப்பட்ட கடல் பூங்காவாக இருப்பதால், பார்வையிட பல அனுமதிகள் தேவை. இந்திய நாட்டினருக்கு, உள்ளூர் வனத்துறை, சுங்கத் துறை மற்றும் துறைமுகத் துறையின் அனுமதி. வெளிநாட்டினருக்கு கூடுதலாக காவல் அலுவலகத்தில் அனுமதி தேவைப்படுகிறது.  
தீவுக்கு வழக்கமான படகு சேவை இல்லை. ஒருவர் துறைமுகத்திலிருந்து படகுகளை வாடகைக்கு எடுக்க வேண்டும். இந்த படகுகள் தீவை அடைய சுமார் 1.5 மணி நேரம் ஆகும். கடற்கரை மிகவும் ஆழமற்றதாக இருப்பதால், படகுகள் அதிக அலைகளின் போது மட்டுமே தீவை அடைய முடியும் மற்றும் அதிக அலைகளின் போது தீவை விட்டு வெளியேறலாம்.
# பைரோதான்

## விலங்குகள்

பின்வரும் கடல்வாழ் உயிரனங்கள் இங்குக் காணப்படுகின்றன.  
- பல்வேறு வகையான நண்டு
- நெப்டியூன்
- ஓநாய்
- இராஜ நண்டு
- கடற்குதிரை
- கணவாய்
- கடற்சாமந்தி
- எண்காலி
- கடல் முள்ளெலி
- கடல் தேள்
- கடல் பாம்புகள்
# பைரோதான்

## கடல் பறவைகள்

- கூழைக்கடா
- கடல் புறா
- நண்டு தின்னி
# பிராம் தீவு

**பிராம் தீவு** (Piram Island) அல்லது **பிராம் பெட்** என்பது இந்தியாவின் குசராத்து மாநிலத்தின் பாவ்நகர் மாவட்டத்தின் கீழ் வரும் அரேபிய கடலின் கம்பாத் வளைகுடாவில் உள்ள ஒரு தீவாகும். கலங்கரை விளக்கத்தின் வளாகத்தைத் தவிர, இத்தீவு தனியாருக்கு சொந்தமானதாகும்.
# பிராம் தீவு

## நிலவியல்

இந்த தீவு பாவ்நகர் மாவட்டத்தில் கோகா என்ற நகரத்திலிருந்து 7.2 கடல் மைல் தொலைவில் அமைந்துள்ளது . இந்த தீவு 186 ஏக்கர் பரப்பளவில் உள்ளது, ஆனால் அதில் பாதி தரிசு நிலமாகும்.
# பிராம் தீவு

## வரலாறு

தீவு அதன் வரலாறு முழுவதும் கோகாவுடன் இணைக்கப்பட்டுள்ளது. இந்த தீவு 14 ஆம் நூற்றாண்டின் ஆரம்ப ஆண்டுகளில் தில்லி சுல்தானகத்தின் முஸ்லீம் வீரர்களின் கீழ் இருந்தது. 1325 ஆம் ஆண்டில், இந்த தீவை உம்ராலாவின் கோகில் தலைவரும், பாவ்நகர் மாநில குடும்பத்தின் மூதாதையருமான மொகதாசி கோகில் என்பவர் கைப்பற்றினார். அவர் தீவை தனது தலைமையகமாக மாற்றி இதில் ஒரு கோட்டையைக் கட்டினார். மேலும் கம்பே வளைகுடாவைக் கடந்து செல்லும் அனைத்து கப்பல்களிலிருந்தும் கட்டணம் வசூலித்தார். அவர் வளைகுடாவில் ஒரு குறிப்பிடத்தக்க கொள்ளையர் ஆனார். குசராத்தில் ஒரு கிளர்ச்சியைத் தணித்துக் கொண்டிருந்த தில்லி சுல்தானகத்தின் பேரரசர் முகம்மது பின் துக்ளக்கின் கவனத்துக்கு இது வந்தன. 1347 இல், துக்ளக் கோகாவைத் தாக்கி மொகாதாசியை அழித்து, பிராம் தீவின் கோட்டையையும் அழித்தார்.  
கோட்டை அழிக்கப்பட்ட பின்னர் தீவு தெளிவற்ற நிலையில் விழுந்தது. பதினெட்டாம் நூற்றாண்டின் நடுப்பகுதியில் , சூரத்தின் வணிகர் முல்லா முகம்மது அலி, தன்னை ஒரு சுயாதீனமான முதல்வராக நிலைநிறுத்தும் நோக்கத்துடன் பிராமில் ஒரு கோட்டையைக் கட்டினார். பின்னர் இது பாவ்நகர் மாநிலத்தின் அரச குடும்பத்தின் கீழ் வந்தது. அவர் கடல் நடவடிக்கைகளை கண்காணிக்க தீவின் தென்மேற்கு மூலையில் ஒரு கோட்டையை கட்டினார். முல்லாவின் கோட்டையின் இடிபாடுகளிலிருந்து 1864-65ல் ஆங்கிலேயர்கள் 24 மீ உயர வட்ட வட்ட கொத்து கலங்கரை விளக்கத்தை கோட்டையில் கட்டினர். கலங்கரை விளக்கம் மற்றும் குடியிருப்புகள் இப்போது இந்திய அரசின் கலங்கரை விளக்கம் மற்றும் விளக்குகள் இயக்குநரகத்திற்கு சொந்தமானவை. இது 2010 இல் மூடப்பட்ட தீவின் ஒரே குடியேற்றமாகும். இந்த தீவு பாவ்நகர், சித்ராஜ்சிங் ராவ்லின் அரசர்களின் உரிமையின் கீழ் உள்ளது. இந்தியாவின் தனியாருக்குச் சொந்தமான சில கன்னி தீவுகளில் இதுவும் ஒன்றாகும். அவர் அதை 2012 இல் விற்க எண்ணினார்.
# பிராம் தீவு

## தொல்பொருளியல்

தீவில் டைனோசர் முட்டைகள், ஒட்டகச்சிவிங்கி மற்றும் பிரமாண்டமான ஆமைகள் ஆகியவற்றின் புதைபடிவங்கள் உள்ளன. அவை சில 8,000 ஆண்டுகளுக்கு முந்தையவை. 1860 களில், பிரம்மாதேரியம் (பிரம்மாவின் மிருகம்) மற்றும் சிவதேரியம் (சிவாவின் மிருகம்) ஆகிய இரண்டு அடிப்படை வகை ஒட்டகச்சிவிங்கிகளின் புதைபடிவங்கள் கண்டுபிடிக்கப்பட்டன. ஹிப்பாரியன் (கிரேக்கம், "போனி") எனப்படும் அழிந்துபோன குதிரையின் இன புதைபடிவங்களும் தீவில் காணப்பட்டன. இது வட அமெரிக்கா, ஆசியா, ஐரோப்பா மற்றும் ஆபிரிக்காவில் 781,000 ஆண்டுகளுக்கு முன்பு வாழ்ந்தது. இது காடுகள் இல்லாத, புல்வெளி சமவெளிகள், குறுக்குவழி புல்வெளி அல்லது புல்வெளிகளில் வாழ்ந்தது. தீவைச் சுற்றியுள்ள பல கப்பல் விபத்துக்கள் பதினான்காம் நூற்றாண்டில் நடந்தவை.
# பிராம் தீவு

## தாவரங்கள் மற்றும் விலங்கினங்கள்

தீவில் சதுப்புநில தாவரங்கள் உள்ளன, மேலும் ஆபத்தான இரண்டு வகை கடல் ஆமைகளின் கூடு கட்டும் இடமும் உள்ளன; ஒலிவ நில சிற்றாமை மற்றும் தோணியாமை மற்றும் சுமார் ஐம்பது வகையான பறவைகள், பெரும்பாலும் கடற்புலிகள் ஆகியவை காணப்படுகின்றன. கடல் ஆமைகள் ஆகஸ்ட்-செப்டம்பர் மாதங்களில் கூடு கட்டும்.
# அகுரா மஸ்தா

**அகுரா மஸ்தா** (**Ahura Mazda**) (; பாரசீக சொராஷ்டிரிய சமயத்தில் அறிவு மற்றும் படைப்பிற்கு அதிபதியும், தலைமைக் கடவுளும் ஆவார்.  
அகாமனிசியப் பேரரசர் முதலாம் டேரியஸ் ஆட்சிக் காலத்தில் (கிமு 522 - கிமு 486) அகுரா மஸ்தா தெய்வம் குறித்து முதன் முதலாக அறிய முடிகிறது. பேரரசர் இரண்டாம் அர்தசெராக்சஸ் ஆட்சிக் காலத்தில் (கிமு 405 - 358) அகுரா மாஸ்தா தெய்வத்தின் உருவம் அனைத்து அரச குடும்பத்தின் அனைத்து நினைவுச் சிற்பங்களில் பொறிக்கப்பட்டது.  
அகழாய்வில் பேரரசர் இரண்டாம் அர்தசெராக்சஸ் உடன் அகுரா மாஸ்தா, மித்திரன் மற்றும் அனஹிதா ஆகிய முப்பெரும் தெய்வங்களுடன் கூடிய சிற்பம் கண்டெடுக்கப்பட்டது.  
அகாமனிசியப் பேரரசு காலத்தில் படைகள் போருக்குச் செல்வதற்கு முன்னர், வெள்ளைக் குதிரைகள் பூட்டப்பட்ட ஒரு தேர் சித்திரத்தில் அகுரா மாஸ்தா தெய்வம் அமர்ந்திருப்பதாக கருதி வழிபட்டு, பின்னர் போருக்கு செல்வர். சாசானியப் பேரரசுக்குப் பின்னர், கிபி ஏழாம் நூற்றாண்டில் பாரசீகத்தில் இசுலாமின் எழுச்சியின் போது, நடைபெற்ற உருவ அழிப்பு இயக்கத்தின் போது அகுரா மாஸ்தா போன்ற கடவுளர்களின் சிற்பங்கள் சிதைக்கப்பட்டடது.  
மெசொப்பொத்தேமியாவின் புது அசிரியப் பேரரசர் அசூர்பனிபால் காலத்திய ஆப்பெழுத்தில் எழுதப்பட்ட களிமண் பலகையில் அசாரா மாசாஸ் எனும் தெய்வத்தின் பெயர் குறிக்கப்பட்டுள்ளது.
# அகுரா மஸ்தா

## தெய்வத்தின் குணங்கள்

பண்டைய பாரசீக சொராஷ்டிரிய சமயத்தின் நிறுவனர் ஆன சரத்துஸ்தர்
(கி.மு. 1500 – 1400) ஆகுரா மஸ்தாவை உருவாக்கப்படாத ஆவி, முழு ஞானமுள்ளவர், நற்பண்புள்ளவர், நல்லவர், அதே போல் படைக்கும் தெய்வம் மற்றும் வாய்மையின் இருப்பிடம் ஆவார் எனக்கூறுகிறார். சொராட்டிரிய நெறியின் வேதமான அவெத்தாவில் அகுரா மஸ்தாவை கடவுள்களின் தலைவர் எனக்கூறுகிறது.
# அகுரா மஸ்தா

## வரலாறு

### அகாமனிசியப் பேரரசில்

முதலாம் டேரியஸ் வடித்த அகுரா மஸ்தா தெய்வம் தொடர்பான சிற்பங்கள்]]
பிந்தைய கால அகாமனிசியப் பேரரசின் பெர்சப்பொலிஸ் நகரத்தின் கோயிலில் கண்டெடுக்கப்பட்ட கிரேக்க மொழிக் குறிப்புகளில் அகுரா மாஸ்தா தெய்வத்துடன் மித்திரா மற்றும் அனஹிதா போன்ற தெய்வங்களின் பெயர்களும் காணப்படுகிறது.  
பண்டைய அண்மை கிழக்கின் நகரங்களான ஈலாம் மற்றும் பெர்சப்பொலிஸ் நகரங்களில் கிடைத்த துவக்க களிமண் பலகை குறிப்புகளின் படி, அகுரா மஸ்தா தெய்வத்துடன், இந்தியாவின் வேதகால தெய்வங்களான மித்திரன் மற்றும் வருணன் ஆகிய தெய்வங்களின் பெயர்களும் குறிப்பிடுகிறது.  
அகுரா மஸ்தா தெய்வத்தின் பெயர் ரிக் வேதத்தின் மந்திரங்கள் 7.86–88, 1.25, 2.27–30, 8.8, 9.73-களில் காணப்படுகிறது.நீர், ஆறுகள் மற்றும் கடல்களுக்கும் அகுரா மஸ்தா தெய்வத்திற்கும இடையேயான தொடர்புகள் இந்து வேதங்களில் குறிக்கப்பட்டுள்ளது.
# அகுரா மஸ்தா

## வரலாறு

### பார்த்தியப் பேரரசு & சாசானியப் பேரரசில்

பாரசீகத்தின் பார்த்தியப் பேரரசு காலத்தில் அகுரா மஸ்தா தெய்வத்துடன் அனஹிதா மற்றும் மித்திரன் தெய்வங்கள் வழிபடப்பட்டது. ஆனால் சாசானியப் பேரரசு ஆட்சியின் இறுதிக் காலத்தில் அகுரா மஸ்தா தெய்வ வழிபாடு மெல்ல மெல்ல மறையத் துவங்கியது.  
முதலாம் அர்தசிருக்கு (இடது) அரசுரிமைக்கான மகுடம் வழங்கும் அகுரா மஸ்தா தெய்வத்தின் சிற்பம், கிமு 3-ஆம் நூற்றாண்டு]]
# துரப்பணம்

**துரப்பணம்** *(drill)* என்பது வட்டத் துளைகள் போடவும் பொருத்திகளை முடுக்கவும் பயன்படும் முதன்மையான கருவியாகும். இதில் ஒரு துரப்பண முளையோ அல்லது திருகு முடுக்கியோ தேவைப்படும் பயன்பாட்டைப் பொறுத்து பொருத்தப்படும். இந்த இணைப்பு அலகு ஒரு கவ்வியால் நிலைநிறுத்தப்படும். சில விசைத் துரப்பணங்கள் சமட்டுதல் பணியும் செய்யும்.  
துரப்பணங்கள் அளவிலும் வேகத்திலும் திறனிலும் வேறுபடும். கம்பிவழி மிந்திறனால் இயங்கும் துரப்பணங்கள் குறைந்து கம்பியில்லா மின்கல அடுக்கில் இயங்கும் துரப்பணங்கள் பயன்பாட்டில் பெருகி வருகின்றன.  
துரப்பணங்கள் தச்சுவேலை, பொன்மவேலை, எந்திரக் கருவிக் கோப்பு, கட்டுமானம் போன்ற பணிகளுக்குப் பயன்படுகின்றன. சிறப்பு வடிவமைப்பு வகைகள் மருத்துவம், விண்வெளி, குறுநிலைப் பயன்பாடுகளில் ஆளப்படுகின்றன.
# துரப்பணம்

## வகைகள்

| பொருள் | துளைப்பு அலகு வகை | கொள்ளளவு |
| --- | --- | --- |
| மரவகை | துரப்பணம் |  |
| மத்து |  |  |
| திருகி |  |  |
| தானூட்டி |  |  |
| துளை அரம்பம் |  |  |
| பொன்மவகை | திருகி |  |
| துளை அரம்பம் | } |  |
# தாய்மார்கள் இறப்பு விகிதம்

**தாய்மார்கள் இறப்பு விகிதம்** (Maternal mortality ratio) என்பது உலகெங்கிலும் உள்ள நாடுகளில் பிரசவத்திற்கு முன்னும், பிறகும் தாய்மார்களின் ஆரோக்கியத்தையும் பாதுகாப்பையும் மேம்படுத்துவதற்கான முயற்சிகளுக்கு ஒரு முக்கிய செயல்திறன் காட்டியாகும். பொதுவாக இது எம்.எம்.ஆர் என்று குறிப்பிடப்படுகிறது. கர்ப்பம் அல்லது அதன் நிர்வாகத்தால் (தற்செயலான அல்லது தற்செயலான காரணங்களைத் தவிர்த்து) தொடர்புடைய அல்லது மோசமடைந்த எந்தவொரு காரணத்திலிருந்தும் 100,000 நேரடி பிறப்புகளில் ஆண்டுக்கு பெண் இறப்புகளின் எண்ணிக்கை என்பதை இது குறிக்கிறது. தாய்வழி இறப்பு விகிதத்துடன் இதை குழப்பமடையக்கூடாது. இது ஒரு குறிப்பிட்ட காலகட்டத்தில் இனப்பெருக்க வயது 100,000 பெண்களுக்கு ஒரு குறிப்பிட்ட காலத்தில் தாய் இறப்புகளின் எண்ணிக்கை (நேரடி மற்றும் மறைமுகம்) என்பதாகும். உலக சுகாதார அமைப்பு, ஐக்கிய நாடுகளின் சிறுவர் நிதியம், ஐக்கிய நாடுகளின் மக்கள் தொகை நிதியம், உலக வங்கி குழுமம் மற்றும் ஐக்கிய நாடுகளின் மக்கள் தொகை பிரிவு ஆகியவை புள்ளிவிவரங்களை இதற்கான சேகரிக்கின்றன. இதைப்போன்ற ஆண்டு அறிக்கைகள் தயாரிப்பது 1990 இல் தொடங்கியது. இது தாய்மார்கள் இறப்புக்கான போக்குகள் என்று அழைக்கப்படுகிறது. 2016 ஆம் ஆண்டில் வெளியிடப்பட்ட 2015 தரவுகளின்படி, 1990 முதல் தாய்மார்கள் இறப்பு விகிதத்தில் அதிகரிப்பு கண்ட நாடுகள் பகாமாசு, ஜோர்ஜியா, கயானா, ஜமேக்கா, தென் கொரியா, செர்பியா, தென்னாப்பிரிக்கா, செயிண்ட் லூசியா, சுரிநாம், தொங்கா, அமெரிக்க ஐக்கிய நாடுகள், வெனிசுவேலா, சிம்பாப்வே போன்றவையாகும். ஆனால் 2018க்கான நிலையான அபிவிருத்தி இலக்குகளுக்கான அறிக்கைகள் , ஒட்டுமொத்த தாய்மார்கள் இறப்பு விகிதம் என்பது 2002 முதல் 37 சதவீதம் குறைந்துள்ளது எனக் கூறுகிறது. கர்ப்ப காலத்தில் ஏற்பட்ட சிக்கல்களால் கிட்டத்தட்ட 303,000 பெண்கள் இறந்தனர் என அவ்வறிக்கைக் கூறுகிறது.  
மற்ற அமெரிக்க மாநிலங்களுடன் ஒப்பிடும்போது விதிவிலக்காக அதிக இறப்பு விகிதத்துடன் டெக்சாஸ் அரசாங்கம் 2013 இல் தாய்மார்கள் இறப்பு மற்றும் நோயுற்ற பணிக்குழுவை உருவாக்கியது.
# தாய்மார்கள் இறப்பு விகிதம்

## நாட்டின் அளவீடுகள்

இந்த முக்கிய செயல்திறன் காட்டி என்பது 2000 முதல் 2015 வரை புத்தாயிரம் ஆண்டு வளர்ச்சி இலக்குகளுக்கு பயன்படுத்தப்பட்டது. இது வளங்குன்றா வளர்ச்சிக் குறிக்கோள்களின் ஒரு பகுதியாகும்.
# நார்சம்பாளையம்

**நாரசம்பாளையம்** (Narasampalayam) என்பது தமிழ்நாட்டில், திருவள்ளூர் மாவட்டத்தில் உள்ள ஒரு கிராமமாகும்.
# நார்சம்பாளையம்

## விளக்கப்படங்கள்

2011 ஆம் ஆண்டு இந்திய மக்கள் தொகை கணக்கெடுப்பின்படி, நார்சம்பாளையத்தில் 133 வீடுகள் உள்ளன. பயனுள்ள கல்வியறிவு விகிதம் (அதாவது 6 வயது மற்றும் அதற்கு உட்பட்ட குழந்தைகளைத் தவிர்த்து மக்கள்தொகையின் கல்வியறிவு விகிதம் 75.33% ஆகும்.
# பிஸ்த் தோவாப்

**பிஸ்த் தோவாப்** (**Doaba** also known as **Bist Doab**), இந்தியாவின் பஞ்சாப் மாநிலத்தில் பாயும் சட்லஜ் ஆறு மற்றும் பியாஸ் ஆறுகளிடையே அமைந்த நீர் வளம் மற்றும் நில வளம் மிக்க பிரதேசம் ஆகும்.பாரசீக மொழியில் தோவாப் எனபதற்கு இரு ஆறுகளிடையே அமைந்த நீர் வளம் மற்றும் வண்டல் மண் நிறைந்த நில வளம் மிக்க பகுதி எனப்பொருளாகும். பிஸ்த் தோவாப் பிரதேசத்தில் பாயும் சட்லஜ் ஆற்றின் தெற்கில் மால்வா, மால்வா பகுதியும், பியாஸ் ஆற்றின் வடக்கில் மஜ்ஜா பகுதியும் உள்ளது. இப்பகுதியில் கோதுமை மற்றும் பாசுமதி நெல் அதிக அளவில் விளைகிறது.  
பிஸ்த் தோவாப் பிரதேசத்தில் சீக்கியர்களுடன் பட்டியல் சமூத்தவர்கள 40% மேலாகவும் மற்றும் சைனி வகுப்பினர், ஜாட் மக்கள் மற்றும் கம்போ மக்களும் வாழ்கின்றனர். 1947-இல் இந்தியப் பிரிவினையின் போது பாகிஸ்தானிலிருந்து இப்பகுதியில் குடியேறிய இந்து, சீக்கிய மக்கள் வாழ்கின்றனர்.
# பிஸ்த் தோவாப்

## பிஸ்த் தோவாப்பின் மாவட்டங்கள்

பிஸ்த் தோவாப் பிரதேசத்தில் பஞ்சாப் மற்றும் இமாச்சலப்பிரதேசத்தின் கீழ்கண்ட மாவட்டங்கள் உள்ளது.:
- ஹோசியார்பூர் மாவட்டம் (பஞ்சாப் மாநிலம்)
- கபூர்தலா மாவட்டம் - ,,
- ஜலந்தர் மாவட்டம் - ,,
- சாகித் பகத் சிங் நகர் மாவட்டம் - ,,
- உணா மாவட்டம் - (இமாச்சலப் பிரதேசம்)
# சிறீ சக்தி கைலாஷ் கலை மற்றும் அறிவியல் மகளிர் கல்லூரி

**சிறீ கைலாஷ் கலை மற்றும் அறிவியல் மகளிர் கல்லூரி** பெரியார் பல்கலைக்கழகத்தின் இணைவுக்கல்லூரி. இக்கல்லூரி அம்மாபேட்டை, சேலம், தமிழ்நாட்டில் செயல்பட்டு வருகின்றது.
# சிறீ சக்தி கைலாஷ் கலை மற்றும் அறிவியல் மகளிர் கல்லூரி

## அறிமுகம்

இக்கல்லூரிஅனைவருக்கும் கல்வி அளிக்கும் நோக்குடன் இக்கல்லூரி 2004இல் தொடங்கப்பட்டது. ஓம் ஸ்ரீ விவேகானந்தா கல்வி அறக்கட்டளையின் சார்பில் இக்கல்லூரி நிருவகிக்கப்படுகின்றது.
# சிறீ சக்தி கைலாஷ் கலை மற்றும் அறிவியல் மகளிர் கல்லூரி

## படிப்புகள்

இக்கல்லூரியில் பின்வரும் படிப்புகள் வழங்கப்பட்டு வருகின்றன.
1. கலை, அறிவியல் இளவல் .
1. கலை, அறிவியல் முதுவல்
1. கல்வியல் ஆய்வியல் நிறைஞர்
# பாமலா தூபி

**பாமலா தூபி** (**Bhamala Stupa**) பாகிஸ்தான் நாட்டின் கைபர் பக்துன்வா மாகாணத்தில் உள்ள ஹரிபூர் மாவட்டததின் நிர்வாகத் தலைமையிடமான ஹரிபூர் நகரத்தில் அமைந்த பௌத்த தூபி ஆகும். இத்தூபி கிபி இரண்டாம் நூற்றாண்டில் நிறுவப்பட்டது. இத்தூபி தற்போது மிகவும் சிதிலமடைந்த நிலையில் உள்ளது. இத்தூபி அருகே ஜௌலியன் விகாரை உள்ளது.
# பாமலா தூபி

## அகழாய்வுகள்

1929-இல் சர் ஜான் மார்சல் இவ்விடத்தில் அகழ்வாய்வு பணி மேற்கொண்டார். பின்னர் 1930 மற்றும் 2017களில் அகழாய்வுப் பணிகள் மேற்கொள்ளப்பட்டது.
# பாமலா தூபி

## இதனையும் காண்க

- ஜௌலியன் விகாரை
- பௌத்த தொல்லியற்களங்கள்
# பதிராமணல்

**பதிராமணல்** (*Pathiramanal,*) ) என்பது ஒரு சிறிய தீவு ஆகும். இது கேரளத்தின், அலப்புழா மாவட்டத்தின், முஹம்மா ஊராட்சியில் உள்ளது. *பதிராமணல்* என்ற சொல்லுக்கு 'இரவின் மணல்' என்று பொருள் ஆகும். ஏரியின் இருபுறமும், தீவின் அழகும் மனதைக் கவரும். இங்கு உலகின் பல்வேறு பகுதிகளிலிருந்து பல அரிய வகை பறவைகள் வலசை வருகின்றன.
# பதிராமணல்

## நிலவியல்

பதிராமணல் தீவானது 28.505 ஹெக்டேர் பரப்பளவு கொண்டது. இது &nbsp; முஹம்ம படகுத் துறையில் இருந்து சுமார் 1.5 கி.மீ தொலைவிலும், ஆலபுழாவிலிருந்து சுமார் 13 &nbsp; கி.மீ. தொலைவிலும் உள்ளது. பேக்கர் பங்களாவிற்கு அருகில் உள்ள படகு துறையில் இருந்து தீவுக்கான தூரம் சுமார் 5 &nbsp; கி.மீ ஆகும். மேலும் குமரகத்தில் இருந்து &nbsp; வடமேற்கில் 4 கி.மீ. தொலைவில் இத்தீவு உள்ளது.  
- அதிகபட்ச நீளம்: 550 மீ (தென்மேற்கிலிருந்து வடகிழக்காக)
- அதிகபட்ச அகலம்: 450 மீ (தென்கிழக்கிலிருந்து வடமேற்காக)
- சுற்றளவு: 1800 மீ
- மதிப்பிடப்பட்ட பரப்பளவு: 19.6 ஹெக்டேர்
- அருகிலுள்ள பிரதான நிலத்தின் தொலைவு: 810 மீ
# பதிராமணல்

## வரலாறு

இந்த தீவு ( *அனந்த பத்மநாபன் தோப்பு* என்றும் அழைக்கப்படுகிறது) செவாலியர் ஏ.சி.எம் அந்த்ராப்பர் என்பவரால், கொச்சின் M / s பீம்ஜி தேவ்ஜி அறக்கட்டளையிடம் இருந்து வாங்கப்பட்டது. மேலும் இது எழுபதுகளின் பிற்பகுதி வரை தைமத்ததில் குடும்பத்துக்குச் சொந்தமான தனியார் சொத்தாக இருந்தது. 1979 ஆம் ஆண்டில் கேரள அரசால் நிலச் சீர்திருத்த சட்டம் அமல்படுத்தப்பட்ட பிறகு, தீவு அரசாங்கத்தின் உரிமையின் கீழ் வந்தது. காரணம் நில உச்சவரம்பைக் கடந்த உபரி நிலமாக இந்தத் தீவு இருந்ததால் அரசுவசம் வந்தது. பின்னர் இது சுற்றுலாத் துறையின் வசம் ஒப்படைக்கப்பட்டது மேலும் இதை தனியார் நிறுவனங்களுக்கு குத்தகைக்கு விடும் யோசனை பரிசீலனையில் இருந்தது. தற்போது தீவில் மக்கள் யாரும் வசிக்கவில்லை. 20 ஆம் நூற்றாண்டின் எழுபதுகளின் பிற்பகுதி வரை 14 தொழிலாளர் குடும்பங்கள் தீவில் வசித்து வந்தன, பின்னர் இந்த குடும்பங்களுக்கு முஹம்மா ஊராட்சியின் பிரதான நிலப்பரப்பில் மறுவாழ்வு தரப்பட்டது.
# பதிராமணல்

## இருப்பிடம்

இந்த தீவு வேம்பநாட்டு ஏரியில் அமைந்துள்ளது. இது இல் உள்ளது.